Placuit atque convenit inter donnum Aimardum, abbatem Cluniacensem, ac monachos ejusdem loci, commutationes facere de duobus campis. Vendranus dedit unum campum conjacentum in villa Martiaco, in loco ubi vocant Mosec. Qui campus his finibus terminatur: a mane terra Sansonis, a medio die terra sancti Marcelli, a sero Oisnat, a cercio via publica. Habet autem campus ille in longum perticas quadraginta et octo atque in utraque fronte perticas IIIIor. Infra istas terminationes, ego Vendranus dono vobis, hoc est Cluniacensibus monachis, campum ad integrum, et accipio a vobis alium campum in villa Massiliaco, in loco ubi vocant In Novellas. Qui campus his finibus clauditur: a mane terra sancti Petri, a meridie terra sancti Vincentii, a sero increpitos, a circio terra mea. Hic campus habet in longum perticas XXVI, in utraque fronte perticas V. Igitur tali tenore concamium istud agitur, ut ab hodie unusquisque nostrum de hoc quod sibi sors tribuit faciat quicquid voluerit. Si quis vero conventionem nostram hanc contradicere vel perturbare temptaverit, non ad hoc prevaleat, sed reus X solidos componat; et hec conventio firma permaneat, cum stipulatione subnixa. S. Vendrani, qui eam fecit et firmare rogavit. S. Ariel, qui in omnibus his consensit, Sieverti, Ingelardi, Evardi, Sanxonis, Aitardi, Gunduini, Adadgerii. Ego Tetgerius scrisi, datavi die dominico, in mense maio, anno X regnante Ludovico rege.